**Iver og Elen**

|  |  |
| --- | --- |
| **Iver Thoresen** | |
|  |  |
|  | Født 23.11.1820 på Skogan under Løfshus i Meldal |
|  | Døpt 17.12.1820 i Meldal |
|  | Flyttet sammen med foreldrene til Lensvika |
|  | Konfirmert i Stadsbygd 23.10.1836 |
|  | Flyttet fra Stadsbygd prestegjeld til Ørlandet sommeren 1852 |
|  | I tjeneste på gården Hovde. |
|  | Gift 21.09.1854 med Elen Jørgensdatter Wiklem |
|  | Døde 09.05.1895 |
|  |  |
|  | *Iver ble født i 1820 i Meldal, på husmannsplassen Skogan under gården Løfshus. Foreldrene var Thore Olsen Reesmoen og Gurru Iversdatter Løfshus. Plassen Skogan under Løfshus var det stedet mora kom fra, og mora og foreldrene finnes på Løfshus ved folketellinga i 1801. Iver, foreldrene, og broren Ole flyttet fra Meldal til Aarem i Lensvik i 1825. De kom til en husmannsplass under Aarem, av og til omtalt som Aaremsneset, og som senere ble kalt Toreneset. I bygdeboka for Lensvik er ikke Iver nevnt, men det er sikkert at det var han og broren Ole som var de to barna som var med til Lensvik. Iver ble konfirmert i Stadsbygd prestegjeld i 1836, og finnes altså ellers som utflytta i 1852. Iver flytta da videre til Ørlandet, og det er i kirkeboka oppgitt at han kom for å gå i tjeneste på Hovde. Ved sønnen Odin Jørginius’ dåp i 1853 skrives han da også inn i kirkeboka som Iver Thoresen Hovde. Også ved giftemål i september 1854 bor han på Hovde. Ved Theodors dåp i 1855 bor de på Viklem, og man regner med at de bodde der deretter.* |
|  |  |
| **Elen Jørgensdatter Wiklem** | |
|  |  |
|  | Født 03.06.1827 på Bakken under Viklem |
|  | Døpt 14.07.1827 |
|  | Døde 27.10.1907 |
|  | Begravet 04.11.1907 |
|  |  |
|  | *Elen ble født i 1827 på Viklem, på husmannsplassen Bakken som lå under prestegården Viklem. Foreldrene Jørgen Anderassen Lie og Olava Olsdatter var begge i tjeneste på Austrått, og kom til plassen Bakken midt på 1820-tallet. Elens to eldre brødre, Andreas (f.1822) og Lars (f.1824) ble født på Austrått, mens Elen altså ble født etter at de kom til Viklem. Elen vokste opp i en søskenflokk på fem, født i perioden 1822 til 1834, hvor Elen var midt i søskenrekka. Andreas vet vi havna i Trondheim som handelsmann, Lars vet vi ikke mer om, lillesøster Anne Kathrine ble gift og bosatt i Trondheim, mens lillebror Ole vet vi heller ikke mer om. Sannsynligvis var Elen den eneste av søsknene som vokste opp og ble på Ørlandet. Det ble derfor hun og mannen Iver som tok over drifta på plassen Bakken under Viklem.* |

|  |  |
| --- | --- |
|  |  |
| Barn: |  |
|  | Odin Jørginius f. 22.09.1853 d. 17.09.1868 |
|  | Theodor f. 22.06.1855, dro til Amerika i 1881 |
|  | Gurine f. 20.11.1856 |
|  | Jørgen f. 02.01.1860 |
|  | Dødfødt sønn f./d. 02.02.1862 |
|  | Ole f. 06.03.1863 d. 15.05.1864 |
|  | Olava f. 09.03.1865 |
|  | Eline f. 23.04.1867 |
|  | Odin f. 11.03.1869 |
|  |  |
|  |  |
| Oppdatert 04.10.2008 | |